OzLabs/hebrew-wiki-articles huggingface dataset:
פול לוקאס

פול לוקאס
פול לוקאס (אנגלית: Paul Lukas; 26 במאי 1895 - 15 באוגוסט 1971) היה שחקן אמריקאי-יהודי, זוכה פרס האוסקר.

== ביוגרפיה ==
נולד בשם פאל לוקאץ (Pál Lukács) בבודפשט שבהונגריה למשפחה יהודית. בשנת 1927 הגיע להוליווד, לאחר קריירה מצליחה בקולנוע ובתיאטרון בגרמניה, אוסטריה והונגריה, כשעבד עם הבמאי מקס ריינהארדט. הוא עשה את הופעת הבכורה שלו בתיאטרון בשנת 1916 וכעבור שנה הופיע בסרטו הראשון. בהתחלה נהג לגלם רודף שמלות אלגנטי וחלקלק, אולם בהדרגה הוא נהייה לדמות הרשע. בשנת 1933 הוא נהייה לאזרח רשמי של ארצות הברית. היה מאוד עסוק בשנות השלושים, בו הופיע בסרטים כמו "גראמפי", סרט הבכורה של ג'ורג' קיוקור וב"נשים קטנות" של אותו הבמאי, "דודסוורת'" של ויליאם ויילר, על פי ספרו של סינקלר לואיס ו"הגברת הנעלמת" של היצ'קוק. אך תפקידו הגדול מכולם הגיע ב- 1943 ב"המשמר על הריין", בו כיכב לצד בטי דייוויס, וזכה בפרס האוסקר לשחקן הטוב ביותר. הוא גילם בסרט צייד נאצים, אותו תפקיד שגילם גם בתיאטרון שנתיים קודם לכן. תפקידו הידוע מכל היה ב"20,000 מיל מתחת למים", על פי ספרו של ז'ול ורן, בו גילם את פרופסור פייר ארונקס. מאז שנות החמישים התמקד לוקאס בהופעות בתיאטרון ובטלוויזיה ופחות בסרטי קולנוע.

ב-1965 שיחק בסרט לורד ג'ים בתפקיד סטיין. ב-1962 שיחק בסרט ענוג הוא הלילה וארבעת פרשי האפוקליפסה, ב-1963 שיחק בסרט עליצות באקפולקו לצידם של אלביס פרסלי ואורסולה אנדרס..

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקן הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן ראשי בדרמה

קטגוריה:אמריקאים שנולדו ב-1894
קטגוריה:אמריקאים שנולדו ב-1895
קטגוריה:אמריקאים שנפטרו ב-1971
רות גילאי

רות גילאי (נולדה ב-1936) היא עיתונאית, עורכת ומגישת מגזינים ותוכניות רדיו בקול ישראל.

גילאי נולדה בהמבורג, גרמניה ועלתה כתינוקת לארץ ישראל ב-1938 יחד עם הוריה, חוה (אוה) ואברהם (אויגן) מיכאליס. למדה בבית הספר בכפר הנוער הדתי שאותו ניהל אביה. סיימה סמינר למורות בירושלים והוסמכה כמורה. התגייסה לצה"ל ושרתה כמורה חיילת באליכין, בית ספר לילדי העולים שזה מקרוב הגיעו מתימן. בעת שירותה הצבאי, פרצה מלחמת סיני – מבצע קדש. מנהל בית הספר גויס לחזית והטיל עליה, החיילת, למלא את מקומו. בעת לימודיה ב בירושלים, עברה קורס עורכי תוכניות רדיו והתקבלה ל"קול ישראל". החלה את עבודתה ברדיו כעורכת תוכניות במחלקת הנוער והמשיכה כעורכת בכירה ומגישה של מגזינים ותוכניות ברשת ב'. שנים רבות ערכה והגישה ברדיו מגזין שבועי בענייני חינוך שנקרא "שעה חופשית".

שהתה בארצות הברית כשלוש שנים בשל התמחות בעלה אריה גילאי, ושם השתלמה בלימודי תקשורת (טלוויזיה) באוניברסיטת פרדו שבאינדיאנה, שם גם ערכה והגישה תוכניות רדיו שבועיות לקהילה הישראלית.

בשנת 2000 פרשה לגמלאות מרשות השידור.

גילאי היא אם לבת ובן (מרב ודן).

==הערות שוליים==

קטגוריה:סגל קול ישראל
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשות העלייה החמישית
קטגוריה:אנשי העלייה החמישית
קטגוריה:בוגרי כפר הנוער הדתי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1936
קטגוריה:ישראלים שנולדו ב-1936
חולית הציר

חולית הציר
באנטומיה, עצם המפרקת או חולית הציר (TA: Axis) היא החוליה הצווארית השנייה (C2). חולית הציר מקשרת בין האטלס להמשך עמוד השדרה הצווארי. מבנה החוליה הלא אופייני מאפשר לה לשמש כציר לתנועות הסיבוביות של הגולגולת (והאטלס).

המאפיין העיקרי של החוליה הוא זיז גרמי בקדמתה הבולט לכיוון מעלה. זיז זה מכונה השן (מגרמנית, dens) והוא הציר עליו סובבת האטלס. השן היא למעשה חלק מגוף החוליה של האטלס שהפך להיות חלק מחולית הציר.

== מבנה אנטומי ==
בחלקה הקדמי של חולית הציר נמצא זיז השן (Dens axis). בחלקה הקדמי העליון של השן נמצא משטח מפרקי קטן המופרק עם הקשת הקדמית של האטלס. בשני צידי השן נאחזת הרצועה הכנפית (Ligamenta alaria) המונעת סיבוב יתר של הגולגולת. באזור האחורי של השן עוברת הרצועה הרוחבית של האטלס (Ligamentum transversum atlantis) המונעת תנועה אחורה של השן לתוך נקב החוליה המכיל את חוט השדרה.

עוד מבנים ייחודיים של חולית הציר הם "הפנים העליונים" משני צדדי החוליה המופרקים עם הפנים התחתונים של האטלס. קשת החוליה של חולית הציר מעובה וחזקה יותר מבחוליות אחרות. הזיזים הרוחביים של החוליה קטנים יחסית וכוללים נקבים רוחביים בדומה לחוליות הצוואריות האחרות.

יתר המאפיינים המבניים של החוליה: הזיז הקוצי והזיזים המפרקיים התחתונים דומים לאלו של החוליות הצוואריות האופייניות.

ישנם המזהים עצם זו עם 'עצם הלוז' מפאת חוזקה וצורת השן שדומה לאגוז הלוז. 

== ראו גם ==
*עצמות - מונחים

==קישורים חיצוניים==

==הערות שוליים==

ציר
פרידריך אוגוסט קקולה

פרידריך אוגוסט קקולה פון סטראדוניץ (בגרמנית: Friedrich August Kekulé von Stradonitz; 7 בספטמבר 1829 – 13 ביולי 1896) היה כימאי גרמני שעסק בכימיה אורגנית.

קקולה נולד בעיר דרמשטאדט, במחוז הסה בגרמניה למשפחת אצולה מבוהמיה. הוא שימש כפרופסור באוניברסיטת גנט בפלנדריה (1858-1865) ובבון. הוא חקר תרכובות פחמן שונות, במיוחד בנזן ובשנת 1865 הציע את צורת המשושה לתאר את מבנה הבנזן. קקולה כתב שהגה את רעיון צורת המשושה של הבנזן בעקבות חלום על נחש האוכל את זנבו.

אף על פי שמקובל ליחס לו את מודל המשושה של הבנזן, יש ראיות לכך שהיו אחרים שהציעו מבנה זה לפניו.

בשנת 1885 העניקה לו החברה המלכותית של לונדון את מדליית קופלי.

==קישורים חיצוניים==

* [https://www.mada.org.il/education/kekul פרידריך אוגוסט קקולה], באתר מוזיאון המדע בירושלים
* 
* 

קטגוריה:כימאים גרמנים
קטגוריה:סגל אוניברסיטת בון
קטגוריה:זוכי מדליית קופלי
קטגוריה:דרמשטאדט: אישים
קטגוריה:חברי האקדמיה למדעים ולאמנויות של גטינגן
קטגוריה:כימאים אורגניים
קטגוריה:גרמנים שנולדו ב-1829
קטגוריה:גרמנים שנפטרו ב-1896
אילן שזיפי

אילן שזיפי (נולד בשנת 1943 בישראל), הוא אתלט ישראלי בעבר, אלוף ישראל בריצות למרחקים בינוניים. כיום, מנהל תחרויות (שופט) ברידג' בכיר.

== ביוגרפיה ==
===אתלט===
באליפות ישראל באתלטיקה שנערכה ביוני 1966 זכה שזיפי במדליית כסף, בריצת 400 מטר בתוצאה של 50.6 שניות, אחרי שלמה ניצני (48.7 שניות) ולפני עודד ברמן (51.7 שניות).

באליפות ישראל באתלטיקה שנערכה בשנת 1967 הוא זכה במדליית זהב, בריצת 400 מטר בתוצאה של 51.8 שניות. באליפות שנערכה שנה לאחר מכן, הוא הגן על תוארו וקבע תוצאה של 50.3 שניות, לפני דוד בן דוד (50.6 שניות) ואביגדור לוינהיים (52.5 שניות).

באליפות ישראל שנערכה ביולי 1970 הוא זכה במדליית כסף בריצת 800 מטר בתוצאה של 1:54.8 דקות, אחרי יובל וישניצר (1:52.8 דקות) ולפני רפי וישניצר (1:55.4 דקות).

באליפות ישראל באתלטיקה שנערכה במכון וינגייט ביולי 1971 הוא סיים במקום שני אחרי מתחרה מייוון (1:53.3 דקות), אך זכה בתואר ובמדליית זהב כאלוף ישראל בריצת 800 מטר בשיא אישי חדש של 1:53.7 דקות, לפני רפי וישניצר (1:53.8 דקות).

לאחר שפרש מהשתתפות בתחרויות אתלטיקה הוא המשיך והפך למאמן ושופט אתלטיקה בכיר.

===שחקן ברידג'===
שחקן ברידג' משנת 1976. משמש כמנהל תחרויות ברידג' בישראל מאז שנת 1983. מורה ברידג' בוגר קורס מורים הראשון (לימד ברידג' באוניברסיטה העברית ובאוניברסיטת תל אביב). מרכז ומדריך ראשי בקורס מנהלי תחרויות. מנהל תחרות ראשי בהתאגדות הישראלית לברידג' מאז אמצע שנות ה-90, משנת 2000 בתפקיד ראש מדור תחרויות בהתאגדות הישראלית לברידג'.

== חיים אישיים ==
נשוי לחנה שזיפי, אותה אימן לתחרויות בינלאומיות באתלטיקה.

== קישורים חיצוניים ==
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* 

== הערות שוליים ==

קטגוריה:שחקני ברידג' ישראלים
קטגוריה:רצים ישראלים למרחקים בינוניים
קטגוריה:אלופי ישראל בריצה
קטגוריה:ישראלים שנולדו ב-1943
אל-מיר

250px
אל מיר (בערבית: المرّ) היה כפר ערבי<ref></ref> קטן מדרום לנחל הירקון ובסמוך למקורות הנחל. הוקם בתחילת המאה ה-19 ויושב על ידי מהגרים מצריים וסודאניים שהובאו לאזור. חרב במהלך מלחמת העצמאות.

פירוש שם הכפר בעברית הוא "המעבר", בשל המעבר המרוצף מעל הירקון שהיה בשטח הכפר. הכפר כונה גם בשם "אל-מחמודיה", על-שם הסולטאן מחמוד השני שבמהלך תקופת שלטונו הוקם הכפר מחדש בידי מתיישבים מצריים, ביחד עם כפרים סמוכים כגון אומלבס, פג'ה ואבו כישכ.<ref>רועי מרום, [https://www.academia.edu/44491372/The_Village_of_Mullabes_and_Its_Residents_Before_the_Establishment_of_Petah_Tikva_מלבס_הכפר_ותושביו_לפני_הקמת_פתח_תקוה_Hebrew_ מלבס: הכפר ותושביו לפני הקמת פתח-תקוה], קתדרה 176, 2020, עמ' 59</ref> לאחר הקמת המושבה פתח תקווה בסוף המאה ה-19, הוקפו אדמות הכפר באדמות המושבה.
תושבי אל מיר היו מוסלמים ופרנסתם הייתה חקלאות. בשטח הכפר פעלה עד סוף המאה ה-19 "טחונת אל-פוקא" (הטחנה העליונה) – טחנת הקמח הראשונה לאורך הירקון; הטחנה הייתה עתיקה וגדולה, וכללה 13 זוגות רחיים. את הכפר חיברה שלוחת מסילת רכבת קצרה לקו פתח תקווה-ראש העין ובסמוך לו גשר הרכבת הבריטי על הירקון כיום בתחום גן לאומי ירקון ולצידו גשר רכבת משנות ה-90 של המאה ה-20 על מסילת הירקון. ב-1945 היה שטח הכפר 51 דונם בלבד, והוא מנה 170 נפש.

ככל הנראה נמלטו תושבי הכפר מבתיהם בפברואר ומרץ 1948 בשל מלחמת העצמאות.

ב-1956 הוקם כפר הבפטיסטים בקרבת חורבות הכפר, אך ככל הנראה לא על אדמותיו. כיום מצוי שטח הכפר בתחומי הגן הלאומי ירקון. מבתי הכפר לא נותר שריד, אך חלקים ממבנה הטחנה שרדו עד היום.

==קישורים חיצוניים==

==הערות שוליים==

קטגוריה:פתח תקווה: היסטוריה
מיר (אל-)
קטגוריה:יישובים שהוקמו ב-1808
ראיין סטאק

ראיין סטאק (נולד ב-24 ביולי 1975) הוא כדורסלן עבר אמריקאי שהתאזרח במקדוניה. סטאק שיחק בעמדות הפאוור פורוורד והסנטר ומתנשא לגובה של 2.11 מטרים.

ראיין סטאק החל את הקריירה המקצוענית שלו במכללת דרום קרוליינה, ולאחר סיום לימודיו נרשם לדראפט ה-NBA לשנת 1998. הוא נבחר על ידי קבוצת הקליבלנד קאבלירס כבחירה ה-48 וחתם על חוזה לשנתיים בקבוצה, שבמהלכן שיחק כשחקן מחליף של ז'ידרונאס אילגאוסקאס שהיה פצוע באותה תקופה.

לאחר סיום החוזה שלו בקליבלנד הוא החליט לצאת לאירופה מכיוון שלא מצא קבוצת בליגת ה-NBA שרצתה לקלוט אותו. הוא הוחתם על ידי גיחון הספרדית ולאחר עונה בספרד חתם סטאק על חוזה במכבי רמת גן. בעת ששיחק ברמת גן, ניהל מערכת יחסים מתוקשרת עם הדוגמנית הישראלית, בקי גריפין. לאחר עונה מוצלחת בישראל שבסופה סיימה הגיעה הקבוצה לגמר הפלייאוף הוחתם על ידי קבוצת אריס סלוניקי היוונית בחוזה של 5 שנים, שבמהלכן זכה בגביע הצ'מפיונס האירופי בשנת 2003 (ביחד עם ויל סולומון), והוביל את הקבוצה לגמר גביע יול"ב בשנת 2006 בו הפסידה לדינמו מוסקבה.

ביולי 2006, הוא הוחתם על ידי אולימפיאקוס כחלק ממסע הרכש הכבד של המאמן הישראלי פיני גרשון, אבל שוחרר מן הקבוצה בתום עונה אחת שבסיומה עבר לשחק באוקראינה במדי בי.סי. קייב.

בנוסף, סטאק זומן באופן קבוע לסגל נבחרתה הלאומית של מקדוניה.

==קישורים חיצוניים==

* [http://www.euroleague.net/competition/players/showplayer?clubcode=oly&pcode=JXL פרופיל] באתר היורוליג

קטגוריה:כדורסלני אוניברסיטת קרוליינה הדרומית
קטגוריה:כדורסלנים אמריקאים
קטגוריה:כדורסלנים מקדונים
קטגוריה:כדורסלני נבחרת מקדוניה
קטגוריה:כדורסלני קליבלנד קאבלירס
קטגוריה:כדורסלני מכבי עירוני רמת גן
קטגוריה:כדורסלני אריס סלוניקי
קטגוריה:כדורסלני בי.סי. קייב
קטגוריה:בחירות דראפט של קליבלנד קאבלירס
קטגוריה:טנסי: כדורסלנים
קטגוריה:אמריקאים שנולדו ב-1975
איפיגניה

איפיגניה (ביוונית: Ἰφιγένεια) היא בתם של אגממנון וקליטמנסטרה במיתולוגיה היוונית (או, לפי גרסה אחרת, בתם של הלנה ותסאוס שגדלה בבית אגממנון וקליטמנסטרה).

==איפיגניה במיתולוגיה היוונית==
לאחר שאגממנון הרג צבי קדוש ביער קדוש של האלה ארטמיס, החליטה זו להענישו, והפסיקה את הרוח ובכך מנעה מספינותיו להפליג לטרויה במהלך מלחמת טרויה. האורקל קלכס גילה כי הדרך היחידה לפייס את האלה היא להקריב את איפיגניה לארטמיס. 

על פי גרסה אחת ארטמיס הצילה את איפיגניה ברגע האחרון בהחליפה אותה בצבי, ולקחה אותה למקדשה שבטאוריס (בחצי האי קרים). על פי גרסת הסיודוס הוקרבה איפיגניה והפכה לאלה. על פי גרסת אנטונינוס ליברליס איפיגניה נלקחה לאי לוקה שם נישאה לאכילס.

איפיגניה, יצירה מאת [[אנסלם פאוארבאך]]

אוריפידס בגרסתו - האורסטיה משלב את סיפורה בסיפורו של אחיה, אורסטס.

==כימון ואיפיגניה==
על פי אגדה זו, הבאה להדגים את כוחה של האהבה, כאשר שכבה איפיגניה ביער שעל חוף הים, ראה אותה האציל הקפריסאי כימון והתאהב בה. כימון היה (מהיותו קפריסאי) בור (בעיני היוונים) אולם בשל כוחה של האהבה הוא הפך לאציל עדין. אגדה זו לא הייתה חלק מהמיתולוגיה היוונית ומקורה בפיתוח של סיפור המופיע בדקאמרון של ג'ובני בוקאצ'ו שפותח על ידי המשורר ג'ון דריידן.

אגדה זו שימשה בסיס ליצירות של ציירים רבים כגון בנג'מין וסט (1773), ג'ון אוורט מיליי (1848) ופרדריק לייטון (1884)

כימון ואיפיגניה. יצירתו של [[פרדריק לייטון.]]

==עיבודים של הסיפור המיתולוגי==

* איפיגניה באאוליס, טרגדיה מאת אוריפידס.
** איפיגניה באולידה, מחזה מאת ז'אן רסין.
** איפיגניה באולידה, אופרה מאת כריסטוף ויליבלד גלוק.
** איפיגניה, בבימוי מייקל קאקויאניס.
** שיר המלכים, רומאן מאת בארי אנסוורת'.
** איפיגניה באאוליס, מחזה מאת אלן מקלוכלין (כחלק מהסדרה איפיגניה ובנות אחרות)
* איפיגניה בטאוריס, מחזה מאת אוריפידס.
** איפיגניה בטאוריס, מחזה מאת יוהאן וולפגנג פון גתה. 
** איפיגניה בטאוריס, אופרה מאת כריסטוף ויליבלד גלוק.
** איפיגניה בטאוריס, מחזה מאת אלן מקלוכלין (כחלק מהסדרה איפיגניה ובנות אחרות)
* איפיגניה בברוקלין, קנטטה מאת פ. ד. ק. באך.
* איפיגניה, בלט מאת שארל לה פיק.
* איפיגניה, מחזה מאת סמואל קוסטר.
* איפיגניה 2.0, מחזה מאת צ'ארלס ל. מי.

האסטרואיד 112 Iphigenia שהתגלה על ידי כריסטיאן היינריך פרידריך פטרס ב-1870 נקרא על שמה.

==קישורים חיצוניים==

* יעל רנן, ספרות המערב: [https://eisental.github.io/yael-renan-essays/essays/2-plays/1-agamemnon-and-iphigenia-at-aulis/ 2.1]
* 
* 

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
קטגוריה:דמויות ספרותיות שעל שמן כוכב לכת מינורי
קטגוריה:קורבן אדם
49 (מספר)

49 (במילים בלשון זכר: ארבעים ותשעה; בלשון נקבה: ארבעים ותשע) הוא המספר הטבעי הבא אחרי 48 ולפני 50.

== במתמטיקה ==
* 49 הוא הריבוע של 7.
* 49 משתייך לסדרת פאדובן.
* 49 הוא מספר שמח

== כימיה ==
* המספר האטומי של אינדיום. תכונה יוצאת דופן של אינדיום היא הרדיואקטיביות של האיזוטופ השכיח ביותר שלו. איזוטופ זה מתפרק התפרקות בטא ודועך לבדיל עם הזמן.

== ביהדות ==
* שנת היובל באה לאחר שבעה מחזורים של שמיטה, דהיינו 49 שנים.
* המושג ביהדות "שקוע במ"ט שערי טומאה" משמעו מישהו הנמצא בהידרדרות מוסרית ורוחנית בדרגה הנמוכה ביותר. (מ"ט בגימטריה = 49) 
* ספירת העומר בין חג הפסח לחג השבועות היא 49 ימים.

== בתחומים אחרים ==
* 49 הוא קידומת החיוג הבינלאומי של גרמניה.
* קו הרוחב 49 צפון מהווה חלק ניכר מן הגבול בין ארצות הברית לקנדה.

==קישורים חיצוניים==

קטגוריה:מספרים טבעיים
הדקוטות (להקה)

בילי ג'יי קריימר והדקוטות (באנגלית: Billy J. Kramer and The Dakotas) הייתה להקת רוק בריטית מהעיר ליברפול שפעלה בתחילת שנות ה-60 של המאה ה-20 והיוותה חלק מ"הפלישה הבריטית" המוזיקלית לארצות הברית.

== היסטוריה ==
הדקוטות היו להקה ממנצ'סטר שנתגלתה על ידיד האמרגן של הביטלס, בריאן אפשטיין, בשנת 1962 והוא צירף אליהם את הזמר יליד ליברפול בילי ג'יי קריימר (שמו המקורי היה ויליאם הווארד אשטון). הלהקה שרה בסגנון המרסיביט, הופיעה בהמבורג ולאחר מכן חתמה על חוזה הקלטה עם חברת פרלופון.

הלהיט הראשון של הלהקה היה שיר של הביטלס מאלבומם הראשון, Do You Want to Know a Secret, שהגיע למקום השני במצעד הבריטי. ג'ון לנון הציע להוסיף לשמו של בילי קריימר את האות ג'יי ואף כתב להם את הלהיט השני "Bad to Me" שכבש את פסגת המצעד. במקביל הקליטו חברי להקת הדקוטות להיט אינסטרומנטלי בסגנון הצלליות, "The Cruel Sea", שהגיע לעשרים הגדולים במצעד. הלהיט הבא של בילי ג'יי קריימר והדקוטות היה "I’ll Keep You Satisfied" שנכתב גם הוא על ידי הביטלס והגיע למקום הרביעי.

בריאן אפשטיין דרש שהלהקה תמשיך להקליט שירים שכתבו הביטלס, אך קריימר התעקש על "Little Children" של שומן ומקפארליין והלהיט הגיע לראש המצעד הבריטי ולעשרת הגדולים במצעד האמריקאי והפך ללהיטם הגדול ביותר. הלהיט הבא נכתב שוב על ידי הביטלס, "From a Window", והגיע לעשרת הראשונים. בהמשך דרכם זכו להצלחה פחותה עם שקיעת סגנון המרסיביט. הלהיט האחרון שנכנס למצעד היה "Trains and Boats and Planes" של ברט בכרך. לאחר שלושה להיטים נוספים שלא הצליחו, עזב קריימר בשנת 1966 את הדקוטות והמשיך בקריירת סולו שלא זכתה להצלחה. לאחריו ניסתה הלהקה להמשיך במספר הרכבים משתנים של נגנים והם התפרקו סופית בשנת 1968.

==להיטים==
<div style="direction: ltr;">
*Do You Want to Know a Secret / I’ll Be on My Way #2UK 06/63
*Bad to Me / I Call Your Name #1UK #9US 08/63
*The Cruel Sea / The Millionaire #18UK 08/63
*I’ll Keep You Satisfied / I Know #4UK #30US 11/63
*Magic Carpet / Humdinger 11/63
*Little Children / They Remind Me of You #1UK #7US 03/64
*Oyeh / My Girl Josephine 06/64
*From a Window / Second to None #10UK #23US 08/64
*It’s Gonna Last Forever / Don’t Do It No More #67US 01/65
*Trains and Boats and Planes #12UK #47US 06/65
*Neon City 11/65
*We’re Doing Fine 04/66
*You Make Me Feel Like Someone 08/66
</div>

==תקליטי EP ==
<div style="direction: ltr;">
*The Billy J. Kramer Hits #8UK 1963
*I’ll Keep You Satisfied 1964
*Little Children 1964
*From a Window 1964
*Billy J. plays the States (Live) 1965
</div>

==אלבומי הלהקה==
<div style="direction: ltr;">
*Listen to Billy J. Kramer #11UK 11/63
*I’ll Keep You Satisfied 04/64
*Little Children #48US 08/64
</div>

==ראו גם==
*הפלישה הבריטית

==קישורים חיצוניים==
* 

קטגוריה:הביטלס
קטגוריה:להקות רוק בריטיות
המנון איראן

סֹרוּדֶ־ה מֶלִּי־יֶ ג'ֹמְהוּרִי־יֶ אֶסְלָאמִי־יֶ אִירָאן (בפרסית: ) הוא ההמנון הלאומי של איראן. הוא הולחן על ידי . ההמנון אומץ בשנת 1990 במקום ההמנון בתקופת ח'ומייני, "שתהיה איראן נצחית".

==מילות ההמנון==

{| cellpadding="5" align="center"
|-
!פרסית!!תעתוק לכתב לטיני!!תרגום לעברית
|-
|
<poem></poem>
||
<poem>Sař zad az ofor mehřye xåwařån
Fořurye dideyje harybåwařån
Bahman, fařřye imånye måst
Pajåmat ej emåm, esterlål, åzådi naršye cånye måst
Šahidån, pičide dař gušye zamån fařjådyeytån
Påjande måniyjo cåwedån
Comhuřiyje eslåmiyje iřån</poem>
||
<poem>למעלה באופק השמש זרחה ממזרח,
האור בעיני המאמינים באמת.
חודש בהמן הוא הזוהר של אמונתנו.
המסר שלך, הוי אימאם, של עצמאות ושל חופש חקוק בנשמותינו.
הוי קדושים מעונים! תביעותיכם הקולניות מהדהדות באוזני הזמן:
היו דבקים, המשכיים ונצחיים,
הרפובליקה האסלאמית של איראן.</poem>
|}

==המנונים קודמים==
===רווחת השאה===

ההמנון הלאומי הראשון של איראן, אשר אומץ בתקופתו של השאה מוזאפר אלדין שאה קאג'אר (המאה ה-19), נקרא "רווחת המלך" (בפרסית: ). ההמנון היה להמנון הרשמי של איראן עד שנת 1933, עת הוחלף בידי השאה מוחמד רזא שאה פהלווי. השיר הולחן על ידי המלחין הצבאי הצרפתי אלפרד ז'אן-בטיסט למר. המילים החדשות נכתבו על ידי ביג'אן תאראקי בעקבות בקשתו של מנצח התזמורת האיראנית, שפימאן סולטאני, לשכתב את ההמנון.

===ההמנון המלכותי של איראן===

משפחת המלוכה האיראנית]]
"ההמנון המלכותי של איראן" (בפרסית: ) היה ההמנון הלאומי של איראן משנת 1933 עד המהפכה האיסלאמית בשנת 1979, שבה הוחלף שלטון השאה בשלטון אסלאמי. ההמנון מתאר ומפאר את השאה ושושלתו.

===הו איראן===

"הו איראן" (בפרסית: ) הוא המנון איראני פופולרי, אשר אף על פי שמעולם לא קיבל מעמד רשמי, שימש כהמנון בפועל בתקופת המעבר שבין נפילת השאה לאימוץ ההמנון "שתהיה איראן נצחית". מילות השיר חוברו בידי חוסייני גול-אֶ-גולאב בשנת 1946 והשיר הולחן בידי רוחאללה ח'אלגי.

מכיוון שבשיר אין נטיות פוליטיות לעומת ההמנון הרשמי כיום המפאר את המהפכה האסלאמית וההמנון הרשמי בתקופת השאה שפיאר את השאה, רבים באיראן, בין אם הם תומכים בעקרונות האסלאמיים ובין אם לאו, תומכים באימוץ שיר זה כהמנונה הרשמי של איראן.

===שתהיה איראן נצחית===

"שתהיה איראן נצחית" (בפרסית: ) היה ההמנון של איראן בין השנים 1980 ו-1990. הוא הולחן על ידי אבו אלגאסם הלאת.

==ראו גם==

==קישורים חיצוניים==

* [http://news.bbc.co.uk/olmedia/935000/audio/_935875_irannew.ram גרסה אינסטרומנטלית להאזנה בפורמט RealAudio]

קטגוריה:איראן: סמלים לאומיים
איראן החדש
Houses of the Holy

Houses Of The Holy הוא האלבום החמישי של להקת הרוק הבריטית לד זפלין שיצא לאור בשנת 1973.

== היסטוריה ==
שם האלבום הוא שם שיר שהוקלט בשביל האלבום, אך לבסוף לא יצא לאור עד יציאת האלבום הבא של הלהקה Physical Graffiti בשנת 1975.

האלבום היווה תפנית סגנונית בקריירה של הלהקה. קטעי הנגינה בגיטרה קיבלו גוון כבד יותר כשהשפעת סגנון הבלוז החלה להתפוגג, ופירוש המלל בשירים קיבל תפנית לכיוון מיסטי. האלבום הציג סגנונות שלא היו קיימים באלבומים קודמים. למשל, השיר D'yer Mak'er מבוסס על מוזיקת הרגאיי, No Quarter מציג פן של רוק מתקדם בעוד The Crunge הוא מחוות פאנק לג'יימס בראון. השיר שחותם את האלבום, The Ocean, הוקדש למעריצים הרבים שהגיעו להופעות של הלהקה.

מקורו של שם השיר D'yer Mak'er בבדיחה לונדונית שבה ברנש מספר לחברו שאשתו נסעה לחופשה. "ג'מייקה?" שואל החבר. "לא, היא נסעה מרצונה החופשי".

האלבום היה האחרון של הלהקה בשיתוף חברת ההקלטה Atlantic Records. לאחר מכן, בשנת 1974, החלה הלהקה בפיתוח חברת הפקות פרטית משלהם - Swan Song Records. אלבום זה הוא האלבום היחיד של הלהקה שכלל את כל מילות השירים שבתוכו.

בשנת 2003 האלבום דורג במקום ה-149 ברשימת 500 האלבומים של כל הזמנים של המגזין רולינג סטון.

== עטיפת האלבום ==
עיצוב העטיפה של האלבום הוא בהשראת הספר קץ הילדות, רומן מדע בדיוני מאת ארתור סי. קלארק. זהו קולאז' של מספר תמונות שצולמו בסוללת הענק, אתר מורשת עולמית בצפון אירלנד, בידי הצלם אוברי פאוול מחבורת המעצבים "היפנוסיס". תהליך הצילום עצמו היווה פרשה אומללה. במהלך כל בוקר במשך שבוע שלם הזריחה המבוקשת לא הופיעה בצילומים כתוצאה של גשם מתמשך ועננים, והרבה מהמודלים לעבודה המוגמרת לא היו בשימוש. תוצאות הצילום לא היו מספקות, אך אפקטים מקריים של גיוון במהלך ההפקה המאוחרת יצרו עטיפת אלבום קסומה באופן בלתי צפוי.
בתחילה האלבום יצא לאור עם רצועת נייר שנכרכה סביבו ועליה היה מודפס שם הלהקה והאלבום. בשביל לפתוח את האלבום היה צריך לקרוע את הניר או להסירו. רצועה זו הסתירה את ישבני הילדים שעל העטיפה מטעמי צנזורה. אף על פי כן, האלבום הוחרם ולא היה נגיש בספרד ובמדינות אחדות בארצות הברית במשך מספר שנים. עטיפת האלבום דורגה במקום השישי ברשימת "50 עטיפות האלבומים של כל הזמנים" של ערוץ VH1.

== רשימת השירים ==
צד 1
#The Song Remains The Same (פייג'/ פלאנט)- 5:30
#The Rain Song (פייג'/ פלאנט)- 7:39
#Over The Hills And Far Away (פייג'/ פלאנט)- 4:50
#The Crunge (פייג'/ פלאנט/ ג'ונס/ בונהם)- 3:43

צד 2
#Dancing Days (פייג'/ פלאנט)- 3:43
#D'yer Mak'er (פייג'/ פלאנט/ ג'ונס/ בונהם)- 4:23
#No Quarter (פייג'/ פלאנט/ ג'ונס)- 7:00
#The Ocean (פייג'/ פלאנט/ ג'ונס/ בונהם) - 4:30

== משתתפים ==
* ג'ימי פייג' - גיטרה חשמלית, גיטרה אקוסטית והפקה.
* רוברט פלאנט - שירה ומפוחית.
* ג'ון פול ג'ונס - גיטרה בס וקלידים
* ג'ון בונהם - תופים

==קישורים חיצוניים==

== הערות שוליים ==

קטגוריה:אלבומי 1973
קטגוריה:אלבומי לד זפלין
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בארצות הברית
קטגוריה:אלבומי חברת אטלנטיק רקורדס
המנון סוריה

ההמנון הערבי הסורי (בערבית: النشيد العربي السوري), הידוע גם בשם מגִני הארץ (حماة الديار), הוא ההמנון הלאומי של סוריה. המילים נכתבו על ידי ח'ליל מרדם בכ והלחן הוא של מוחמד פלייפל, אשר הלחין גם את ההמנון הלאומי הפלסטיני של הרשות הפלסטינית וכן שירי עם ערביים נוספים. ההמנון אומץ בשנת 1936 אך השימוש בו פסק כאשר סוריה התאחדה עם מצרים ליצירת הרפובליקה הערבית המאוחדת בשנת 1958. הוחלט כי ההמנון של הרפוליקה יהיה שילוב של ההמנון המצרי באותה תקופה עם "מגני הארץ". השימוש בהמנון המקורי חודש עם פרישתה של סוריה מהאיחוד בשנת 1961.
 
==מילות ההמנון==
{| cellpadding="5" align="center"
|-
! ערבית !! תעתיק עברי !! תרגום לעברית
|-
|<poem>حُـماةَ الـدِّيارِ عليكمْ سـلامْ
أبَتْ أنْ تـذِلَّ النفـوسُ الكِرامْ
عَـرينُ العروبةِ بيتٌ حَـرام
وعرشُ الشّموسِ حِمَىً لا يُضَامْ
ربوعُ الشّـآمِ بـروجُ العَـلا
تُحاكي السّـماءَ بعـالي السَّـنا
فأرضٌ زهتْ بالشّموسِ الوِضَا
سَـماءٌ لَعَمـرُكَ أو كالسَّـما

رفيـفُ الأماني وخَفـقُ الفؤادْ
عـلى عَـلَمٍ ضَمَّ شَـمْلَ البلادْ 
أما فيهِ منْ كُـلِّ عـينٍ سَـوادْ
ومِـن دمِ كـلِّ شَـهيدٍ مِـدادْ؟ 
نفـوسٌ أبـاةٌ ومـاضٍ مجيـدْ
وروحُ الأضاحي رقيبٌ عَـتيدْ 
فمِـنّا الوليـدُ ومِـنّا الرّشـيدْ
فلـمْ لا نَسُـودُ ولِمْ لا نشـيد؟</poem>
|<poem>חֻמַאתֻ (אל)דִּיַארִ עַלַיְכֻּם סַלַאם
אַבַּת אַן תַדִ'לַּ (אל)נֻּפוּסֻ (א)לְכִּרַאם
עַרִיןֻ (א)לְעֻרוּבַּתִ בַּיְתֻן חַרַאם
וַּעַרְשֻׁ (אל)שֻּׁמוּס חִמַא לַא יֻצַ'אם
רֻבּוּעֻ (אל)שַּׁאם בֻּרֻוגֻ' (א)לְעֻלַא
תֻחַאכִּי (אל)סַּמַאאֻ בִּעַאלִי (אל)סַּנַאא
פַאַרְצֻ'ן זַהַת בִּ(אל)שֻּׁמוּסִ (א)לְוִצַ'אא
סַמַאאֻן לַעַמְרֻכַּ אַוּ כַּ(אל)סַּמַאא

רַפִיףֻ (א)לְאַמַאנִי וַּחַ'פְקֻ (א)לְפֻאַאד
עַלַא עַלַמִן צַ'םַּ שַׁמְלַ (א)לְבִּלַאד
אַמַא פִיהִ מִן כֻּלִּ עַיְנִן סַוַּאד
וַּמִן דַםִּ כֻּלִּ שַׁהִידִן מִדַאד?
נֻפוּסֻן אַבַּאתֻן וַּמַאצֻ'ן מַגִ'יד
וַּרוּחֻ (א)לְאַצַ'אחִי רַקִיבֻּן עַתִיד
פַמִנַּא (א)לְוַּלִידֻ וַּמִנַּא (אל)רַּשִׁיד
פַלִםַ לַא נַסוּדֻ וַּלִםַ לַא נַשִׁיד?</poem>
|<poem>מגני הארץ, עליכם שלום
הנשמות המכובדות סירבו להתבזות 
גוב הערביות הוא בית מקודש
וכס מלכות השמשות הוא שמורה לא מחוללת
חבלי סוריה הם מגדלי הרוממות
דומים לשמיים במרומים העליונים
וארץ שפרחה בשמשות הבוהקות
היא שמיים חי נפשי או כדי שמיים

התנוססות המשאלות ופעימות הלב
על דגל המקבץ את שורות הארץ
האם כל עין שבו שחור
ודם כל חלל דיו?
נשמות גאות ועבר מפואר
ורוח הקרבן צופה עומד על המשמר
ומעמנו המבין ומעמנו ההולך בדרך הישר
ומדוע זה לא נשלוט ומדוע זה לא נשבח?</poem>
|}

==ראו גם==

==קישורים חיצוניים==
* [http://news.bbc.co.uk/olmedia/800000/audio/_801669_syria.ram גרסה אינסטרומנטלית להמנון בפורמט RealAudio]
* [https://web.archive.org/web/20051024000859/http://www.damascus-online.com/48/Music/ram/national_anthem.ram גרסה ווקאלית של חומת א-דיאר בפורמט RealAudio]
* [http://www.nationalanthems.info/sy.htm מידע אודות ההמנון הלאומי של סוריה]
==הערות שוליים==

סוריה
קטגוריה:סוריה: סמלים לאומיים
המנון לבנון

כולנו למען המולדת, התהילה והדגל (בערבית: كلنا للوطن للعلى للعلم) הוא ההמנון הלאומי של לבנון. ההמנון נכתב על ידי רשיד נח'לה והולחן על ידי ודיע צברא. ב-12 ביולי שנת 1927 השיר אומץ כהמנון לבנון. 

==מילות השיר==

{| cellpadding="5" align="center"
|-
! ערבית !! תעתיק עברי !! תרגום לעברית
|-
|<poem>كلنا للوطن للعلى للعلم
ملء عين الزّمن سـيفنا والقلم
سهلنا والجبل منبت للرجال
قولنا والعمل في سبيل الكمال
كلنا للوطن للعلى للعلم
كلّنا للوطن

شيخنا والفتى عند صوت الوطن
أسد غاب متى ساورتنا الفتن
شرقنا قلبه أبداً لبنان
صانه ربه لمدى الأزمان
كلنا للوطن للعلى للعلم
كلنا للوطن

بحـره برّه درّة الشرقين
رِفضُه برّهُ مالئ القطبين
إسمه عـزّه منذ كان الجدود
مجدُهُ أرزُهُ رمزُهُ للخلود
كلّنا للوطن للعلى للعلم
كلّنا للوطن</poem>
|
<poem>כֻּלֻּנָא לִלְוַּטַן לִלְעֻלָא לִלְעַלַם
מִלְאֻ עַיְןִ (אל)זַּמַן סַיְפֻנָא וַּ(א)לְקַלַם
סַהְלֻנָא וַּ(א)לְגִ'בַּאל מַנְבִּתֻן לִ(ל)רִּגַ'אל
קַוְלֻנָא וַּ(א)לְעַמַל פִי סַבִּילִ (א)לכַּמַאל
כֻּלֻּנָא לִלְוַּטַן לִלְעֻלָא לִלְעַלַם
כֻּלֻּנָא לִלְוַּטַן

שַׁיְחֻ'נָא וַּ(א)לְפַתָא עִנְדַ צַוְתִּ (א)לְוַּטַן
אֻסֻד עָ'אבִּן מַתָא סָאוָרַתְנָא (א)לְפִתַן
שַׁרְקֻנָא קַלְבֻּהֻ אָבָּדַן לֻבְּנַאן
צָאנָהֻ רַבֻּהֻ לִמַדַא (א)לְאַזְמַאן
כֻּלֻּנָא לִלְוַּטַן לִלְעֻלָא לִלְעַלַם
כֻּלֻּנָא לִלְוַּטַן

בַּחְרֻהֻ בַּרֻּהֻ דֻּרַּתֻ (אל)שַּׁרְקַיְן
רִפְצֻ'הֻ בִּרֻּהֻ מָאלִאֻ (א)לְקֻטְבַּיְן
אִסְמֻהֻ עִזֻּהֻ מֻנְדֻ' כַּאןַ (א)לְגֻ'דוּד
מַגְ'דֻּהֻ אַרְזֻהֻ רַמְזֻהֻ לִלְחֻ'לוּד
כֻּלֻּנָא לִלְוַּטַן לִלְעֻלָא לִלְעַלַם
כֻּלֻּנָא לִלְוַּטַן</poem>
|<poem>כולנו למען המולדת, התהילה והדגל
חרבנו וקולמסנו ממלאים את מעיין ההיסטוריה
ההרים והמישורים שלנו מצמיחים גברים
דברינו ועבודתנו שואפים לשלמות
כולנו למען המולדת, התהילה והדגל
כולנו למען המולדת

לקול המולדת קשובים זקן ונער,
בעת מבחן הם כאריה ביער
לב המזרח שלנו הוא תמיד לבנון,
עד קץ הדורות ישמרנה הריבון.
כולנו למען המולדת, התהילה והדגל
כולנו למען המולדת

אדמתה וימה הם פניני המזרח.
סמלה וניקיון כפיה ידועים מקוטב לקוטב.
שמהּ ועוזהּ ידועים מימי האבות
תפארתה היא סמל הארז הנצחי
כולנו למען המולדת, התהילה והדגל
כולנו למען המולדת</poem>
|}

==ראו גם==

==קישורים חיצוניים==
<div class="mw-content-ltr">
* [http://news.bbc.co.uk/olmedia/790000/audio/_791071_lebanon.ram Instrumental version of "Koullouna Lilouataan Lil Oula Lil Alam" in RealAudio]
</div>
* [https://web.archive.org/web/20130926214809/http://arabdesk.co.il/ArticleView.aspx?id=271 הלחן של ההמנון], באתר חלון לערב.

לבנון
קטגוריה:לבנון: סמלים לאומיים
רון

רוֹן (בצרפתית: Rhône, בגרמנית: Rhone) הוא נהר העובר בשווייץ ובדרום־מזרח צרפת ונשפך לים התיכון.

אורכו של הרון הוא 812 קילומטר. מקורו באלפים, בהר דאמאשטוק שבשווייץ. הוא זורם לאורך 265 קילומטר בשטח שווייץ עד לאגם ז'נבה. הוא יוצא בצידו המערבי ליד העיר ז'נבה ונכנס לצרפת. לאחר שהוא מתחבר עם יובל הארוו הוא מתפתל מערבה לאורך הרי היורה, עד שאפיקו מגיע לליון.

בליון מתחבר הנהר עם נהר הסון, יובלו העיקרי וממשיך דרומה בבקע הרון, כאשר נהרות האיזר והדיראנס זורמים לתוכו לאורך הדרך.

נהר הרון מתפצל לשתי זרועות בעיר ארל ויוצר את הדלתה של אזור קאמארג. בדלתה זו קיימת שמורת טבע גדולה. הזרוע המזרחית של דלתת רון, הרון הגדול, נשפך לים התיכון באזור מרסיי. שפך זה הוכשר לשמש כאחד מנמליה של העיר. הזרוע המערבית של הדלתה, הרון הקטן, נשפך לקודקוד הצפוני של מפרץ ליון.

בין הערים הנוספות השוכנות לגדות הרון ניתן למנות את אביניון ואורנז'. נהר הרון משמש כנתיב שיט מהים התיכון לעיר ליון. עמק הנהר היה מעבר היסטורי בין דרום צרפת לצפונה ומהים התיכון לים הצפוני. בין השאר ערך חניבעל דרך מעבר זה את מסעו מהיספניה לאיטליה וגאיוס מריוס העמיד את צבאו כנגד פלישת הטווטונים.

==קישורים חיצוניים==

* 
* 
* 

*
קטגוריה:צרפת: נהרות
קטגוריה:שווייץ: נהרות
קטגוריה:נהרות ונחלים הנשפכים לים התיכון
קטגוריה:אוברן-רון-אלפ: נהרות
סימאס יסאיטיס

סימאס יסאיטיס (ליטאית: Simas Jasaitis; נולד ב-26 במרץ 1982 בווילנה שבליטא הסובייטית) הוא כדורסלן ליטאי המשחק בעמדות הקלע והסמול פורוורד בקבוצת לוקומוטיב קובאן הרוסית ובנבחרת ליטא.

הוא החל את הקריירה שלו בקבוצת הנוער של סאקאלי, ובשנת 2000 החל לשחק בסגל הבוגר של הקבוצה. יכולתו הטובה זיכתה אותו בתשומת לב מהמועדון הליטאי הידוע ריטאס וילנה, והוא חתם בו כבר בשנת 2001. יסאיטיס שיחק בריטאס תחת הדרכתו של המאמן נבן ספאחיה, וכשזה עזב את ריטאס והצטרף למכבי תל אביב יסאיטיס עבר ביחד עמו.

יסאיטיס הפגין יכולת טובה במכבי, אך הקבוצה כשלה בניסיון להעפיל לפיינל פור של היורוליג, והנהלת מכבי החליטה לא לחדש את החוזים של חלק מהשחקנים ובהם יסאיטיס. תוך זמן קצר הוא חתם בטאו ויטוריה מספרד, והצטרף שם פעם נוספת לנבן ספאחיה.

הוא שיחק בוויטוריה במשך עונה אחת בלבד, ולאחר מכן חתם בחובנטוד בדאלונה למשך עונה עם אופציה לעונה נוספת. שכרו אמור להיות כמיליון דולרים.

יסאיטיס נמנה עם סגל הנבחרות הליטאיות עד גיל 18 ועד גיל 20, ושיחק במדיהן באליפות אירופה עד גיל 18 (2000) ועד גיל 20 (2002).

==תארים בהם זכה==
* אליפות ליטא: 2002/03, 2005/06
* אליפות הליגה הבלטית: 2005/06
* גביע יול"ב: 2004/05
* אליפות ישראל: 2006/07
* אליפות ספרד: 2007/08

==קישורים חיצוניים==

* [http://www.euroleague.net/competition/players/showplayer?clubcode=jov&pcode=BVC&seasoncode=e2008 פרופיל] באתר היורוליג

קטגוריה:כדורסלנים ליטאים
קטגוריה:וילנה: אישים
קטגוריה:כדורסלני ריטאס וילנה
קטגוריה:כדורסלני טורק טלקום
קטגוריה:כדורסלני מכבי תל אביב
קטגוריה:כדורסלני סאסקי בסקוניה
קטגוריה:כדורסלני חובנטוד בדאלונה
קטגוריה:כדורסלני גלאטסראיי
קטגוריה:כדורסלני לוקומוטיב קובאן
קטגוריה:כדורסלני נבחרת ליטא
קטגוריה:ספורטאים ליטאים בפולין
קטגוריה:ספורטאים ליטאים בישראל
קטגוריה:ספורטאים ליטאים בספרד
קטגוריה:ספורטאים זרים בטורקיה
קטגוריה:ילידי 1982
פרס נחום גוטמן לאיור

פרס נחום גוטמן לאיור הוא פרס שמעניקה עיריית תל אביב-יפו לזכרו של נחום גוטמן.

== רשימת מקבלי הפרסים (חלקית) ==
{| class="wikitable sortable" style="text-align:center;font-size:100%;"
|-
! זוכה
! יצירה
! שנה
|-
| style="text-align:right;" |דודו גבע, אבנר כץ, שמואל כץ || | || 1985
|-
| style="text-align:right;" |מיכל אפרת || style="text-align:right;" | על איור הספר "הילדה איילת" של קדיה מולודובסקי || 1987
|-
| style="text-align:right;" | תמר אדר || style="text-align:right;" | על איור ספרה "זקנה על נדנדה" || 1990
|-
| style="text-align:right;" | פאול קור || style="text-align:right;" | על האיור בספרו "גן החיות הקסום" || 1991
|-
| style="text-align:right;" | גיל-לי אלון קוריאל || style="text-align:right;" | על איור הספר "הצל של יואב" מאת יאיר לפיד || 1992
|-
| style="text-align:right;" | יוסי אבולעפיה || style="text-align:right;" | על איור הספר "איך האדם הקדמון המציא את הקבב הרומני" מאת מאיר שלו || 1993
|-
| style="text-align:right;" |מירי לשם-פלאי || style="text-align:right;" | על איור סדרת ספריה "פצפונטבע" || 1996
|-
| style="text-align:right;" | דוד קדם || style="text-align:right;" | על איור הספר "החברים של דובי" של עפרה גלברט-אבני || 1999
|-
| style="text-align:right;" |מיכל לויט || style="text-align:right;" | על איור הספר "ציפור סיני שנשבתה" של שבתאי לוי
|
|-
| style="text-align:right;" | רוני אורן || style="text-align:right;" | || 
|-
| style="text-align:right;" | רינת הופר || style="text-align:right;" | על איור ספרה "ציידת הנמשים" || 
|}

==הערות שוליים==

*
נחום גוטמן לאיור
נחום גוטמן לאיור
קטגוריה:איור
קטגוריה:נחום גוטמן
נחום גוטמן לאיור
רויטל אמויאל

רויטל אמויאל (נולדה ב-10 באוקטובר 1977 באשדוד) היא כדורגלנית עבר ישראלית.

==ביוגרפיה==

אמויאל גדלה במשפחה של כדורגלנים. אחיה הגדולים איז'ו אמויאל ויובל אמויאל שיחקו בקבוצת מכבי עירוני אשדוד. רויטל שיחקה עבור מועדון הכדורגל הפועל תל אביב, עמו זכתה במספר תארים, וכן בנבחרת ישראל בכדורגל. כאשר העפילה הפועל תל אביב לגביע נשים באופ"א 2001-2002, שיחקה אמויאל בכל שלושת המשחקים הקבוצתיים. מהלך הקריירה שלה הבקיעה 580 שערים. בחודש יוני 2003 פרשה ממשחק פעיל.

בשנת 2003 השתתפה בסרט "חלוצות" של פזית בן-חייל וגלית שקד שעסק בשלוש שחקניות כדורגל ישראליות.

==קישורים חיצוניים==

* [http://football.org.il/Leagues/Pages/PlayerDetails.aspx?PLAYER_ID=71052&SEASON_ID=7 רויטל אמויאל] באתר ההתאחדות לכדורגל בישראל

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:ישראליות שנולדו ב-1977
קטגוריה:ישראלים שנולדו ב-1977
שרונה נסטוביץ'

שרונה נסטוביץ (נולדה ב-19 בדצמבר 1971) היא זמרת ישראלית.

== ביוגרפיה ==
נסטוביץ' נולדה בבת ים, דור שישי למשפחה של מוזיקאים.<ref name=":0"></ref> למדה בית הספר רימון בין השנים 1996-1998.<ref></ref>

ב-1994 השתתפה כזמרת בלהקת הבית בסדרת תוכניותיו של דודו אלהרר "שירים ומשהו" בערוץ הראשון.

ב-1996 השתתפה באלבום הילדים "הדרקון הלא נכון", על פי סיפור של יהונתן גפן.

ב-1998 הצטרפה כסולנית, במשך 3 שנים, ללהקת "הכל עובר חביבי" ואיתם הקליטה את האלבום "מי שמדבר על אהבה".<ref name=":0" /> במקביל שיחקה בהצגה "בוסתן ספרדי" בהבימה.<ref name=":0" />

ב-2000 השתתפה בהקלטת האלבום של יעל גרמן "אישה של קרח, אישה של אש".<ref name=":0" />

ב-2005 הוציאה את השיר "לא אומרת כלום" במסגרת פרויקט מטרופולין של עופר מאירי, ובהמשך הופק סינגל הבכורה שלה, "גבוה", שאותו כתב טל שגב. באותה שנה שיתפה נסטוביץ' פעולה עם אורן שטרית במסגרת הפרויקט "Guesthouse".<ref name=":0" />

בחודש נובמבר 2006 יצא אלבום הבכורה של נסטוביץ', שנקרא בפשטות "שרונה נסטוביץ'", וכולל 11 שירים. נסטוביץ' כתבה חלק נכבד מהשירים, והאלבום כולל גם שירים שכתבו טל שגב, דני רייכנטל וארז ברזוליק. השירים הופקו על ידי אורן שטרית, דני רייכנטל, אייל קצב, זוהר בירגר ובועז וולף. האלבום מכיל גם את הקליפים לשירים "אוריאנה" ו"חופשי".<ref name=":0" />

ב-2008 הקליטה נסטוביץ' ביצוע מחודש לשיר "היא לא תשוב" של להקת אתניX עבור האלבום "עבודה עברית 2", וגם שיתפה פעולה עם להקת אמסטף, בשיר "סיפור" באלבומם השני.<ref name=":0" />

בתחום הדיבוב, שרונה ביצעה את שיר הפתיחה של "לאן נעלמה כרמן סן דייגו?" עם מומי לוי, וגם דיבבה בסרטים שונים כמו, בת הים הקטנה בתפקיד הנסיכה אקוואטה, בסרטי שרק את הנסיכה פיונה ואחרים.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1971
קטגוריה:ישראלים שנולדו ב-1971
חקלאות שלחין

גידול שלחין מודרני
חקלאות שלחין היא צורת גידול חקלאית המבוססת על השקיית הגידולים החקלאיים על ידי שליחת המים לערוגותיהם.

בחקלאות שלחין מסורתית יוצרים בריכות אגירה ומסלולי הובלה של המים לערוגות.

חקלאות השלחין המודרנית משתמשת בשיטות השקיה נוספות כגון המטרה והשקיה בטפטוף. ירקות ופירות, ובישראל גם כותנה, אשר דורשים כמויות גדולות של מים, גדלים בחקלאות השלחין.
==מקור השם==
מקור השם הוא מהמשנה שאומרת<ref>מסכת מועד קטן פרק א' משנה'.</ref> "משקין בית השלחין במועד ובשביעית" על מנת להשמיע שלמרות הטרחה המרובה מותר להשקות את השלחין בחול המועד ובשמיטה. הגמרא מסבירה ששלחין זה לשון צחיחות, ומוכיחה זאת מהתרגום על הפסוק<ref>ספר דברים פרק כ"ה פסוק י"ח.</ref> "ואתה עייף ויגע"- "ואת משלהי ולאי" ובאמת הרמב"ם גורס "בית השלהין"<ref>פירוש המשניות לרמב"ם מהדורת הרב קאפח.</ref>. כיום, מחדשי העברית קיבלו את הסבר תוספות והרמב"ם ולא את פירוש רש"י שפירש שמדובר על שדה שבצלע ההר, ולכן אין תעלה או נחל בקרבתה. 

==ראו גם==
* לימן (שיטת השקיה)
* חקלאות
* חקלאות בעל
* החקלאות בישראל

==לקריאה נוספת==
*פרופסור משה ברור, "חקלאות שלחין", לקסיקון גאוגרפי, (עמ' 9), הוצאת יבנה, תשס"א 

==הערות שוליים==

שלחין, חקלאות
עיוורון ירח

עיוורון ירח, מכונה גם דלקת ענביה חוזרת בסוסים או דלקת עיניים תקופתית (באנגלית: Moon Blindness, Periodic Ophthalmia, Equine Recurrent Uveitis) הוא הגורם הנפוץ ביותר לעיוורון אצל סוסים בוגרים.

==פתופיזיולוגיה==
כפי שניתן להסיק משמות המחלה השונים, מדובר בדלקת סטרילית (שאינה-זיהומית) חוזרת ונשנית אשר ברבות הימים עלולה להביא לכדי עיוורון. על פי רוב מקור המחלה באירוע ראשוני הגורם לדלקת תוך עינית בענביה (Uvea) הכוללת את חלקי העין הבאים: הקשתית, הגוף הריסי והדמית. מקור האירוע הראשוני עשוי להיות זיהומי אך הזיהום אינו הגורם העיקרי לנזק בעין, אלא התגובה הדלקתית אליו. בעקבות הדלקת עולה חדירות כלי הדם בגוף הריסי ומוקל המעבר במחסום שבין הנוזל התוך עיני לדם. לתוך העין חודרים תאי דם לבנים מרוגשים הנותרים ברקמות הענביה גם בחלוף הדלקת.

בתקופות שבהן אין חשיפה לגורם הראשוני (אנטיגן כלשהו), שוככת התגובה הדלקתית. מחזוריות המחלה מתבטאת בחשיפות חוזרות או נשנות לגורם הראשוני. לפיכך אין טיפול מרפא למחלה זו. הטיפול הוא אפוא טיפול תומך הנועד להקל את תסמיני המחלה בעת התפרצות, אך הוא לא ימנע את הישנותה ואת החרפתה לאורך זמן, שכן בכל חשיפה חוזרת התגובה הדלקתית קשה יותר.

למעשה כל מחלה כלל מערכתית המלווה בנוכחות גורם זיהומי או רעלנים בדם עלולה לגרום לדלקת בענביה ולהוות בסיס להמשך התהוות המחלה. כמו כן, נזק מכני לעין, למשל בעקבות טראומה גופנית, כיבים (פצעים פתוחים ברקמות שונות בגוף), גידול סרטני וכן הלאה עלולים לפגוע במחסום שבין הדם לנוזל התוך עיני.

==סימנים קליניים==
:*כאב ודימוע.
:*גודש בלחמית ובלובן העין.
:*בצקת קרנית.
:*עכירות נוזל הלשכה קדמית.
:*היצרות אישונים.
:*ירידה בלחץ התוך עיני.
:*הימצאות דם, פיברין או מוגלה בלשכה הקדמית של העין.
:*סימן אופייני בסוסים הוא מופע "כנפיי פרפר" סביב הדיסק האופטי.

נוסף לסימנים הקליניים המצוינים לעיל תיתכן החמרה של הדלקת והופעת סיבוכים משניים לרבות: הידבקויות, ירוד, ברקית, נקיעת העדשה ממקומה, ניוון העין או מרכיבים שונים בעין, היפרדות רשתית או אף עיוורון מוחלט בעין הפגועה.

==טיפול ופרוגנוזה==
לעיתים המופע הקליני בולט מאוד בעין אחת, אך אין זה פוסל מעורבות של שתי העיניים. לפיכך נהוג לבדוק היטב את מעורבות שתי העיניים לפני קבלת החלטה לגבי אופן הטיפול והיקפו. כאמור, הטיפול הוא טיפול תומך בתסמיני הדלקת בעת התפרצותה. הטיפול כולל על פי רוב מתן אטרופין (לשיכוך הכאב ולמניעת הידבקויות), סטרואידים (לשיכוך התגובה הדלקתית) ונוגדי דלקת שאינם סטרואידים. הטיפולים יכולים להיות במתן מקומי או מערכתי.

סיכויי ההחלמה בטווח הארוך גרועים מאוד. הימצאות המחלה בעין אחת מגביר את הסיכון להימצאותה בעין השנייה גם כאשר המופע הקליני אינו מובהק ולכן דרושה בדיקה קפדנית של שתי העיניים.

קטגוריה:מחלות בעלי חיים
הפקולטה למדעי הנתונים וההחלטות (הטכניון)

בניין בלומפילד בתכנון אדריכל [[יעקב רכטר]]
הפקולטה למדעי הנתונים וההחלטות של הטכניון (או בשמה עד ינואר 2023, הפקולטה להנדסת תעשייה וניהול) בחיפה נוסדה בשנת 1958, כפקולטה למדעי הנתונים וההחלטות והיא מכשירה מהנדסים וחוקרים בתחומי הנדסת נתונים, הנדסת מערכות מידע והנדסת תעשייה וניהול. בנוסף, הפקולטה מכשירה סטודנטים לתארים מתקדמים גם בתחומי מדעי החברה (ובהם כלכלה ופסיכולוגיה). דיקן הפקולטה הוא פרופ' רן סמורודינסקי<ref></ref>.

== היסטוריה ==
הפקולטה הוקמה כמחלקה אקדמית נפרדת בטכניון בשנת 1958. המחלקה עוצבה והתפתחה ברוח חזונו של פנחס נאור, דיקן הפקולטה הראשון. נאור הציע לשלב בין תוכניות הלימודים של הנדסת תעשייה המוצעות במסגרת בתי ספר להנדסה ובין תוכניות הלימודים לניהול המוצעות במסגרת בתי ספר למנהל עסקים, והציע להקים פקולטה גדולה ורב-תחומית אשר תכלול מגוון רחב של שטחי מחקר – תכן הנדסי, חקר ביצועים, כלכלה, מדעי ההתנהגות, סטטיסטיקה ועוד. על פי חזונו, בוגרי הפקולטה אמורים להוות עתודה ניהולית עבור התעשייה הישראלית או להשתלב בעולם האקדמי. באחד בינואר 2023 שינתה הפקולטה את שמה מהפקולטה להנדסת תעשייה וניהול לפקולטה למדעי הנתונים וההחלטות.

== תחומי הלימוד בפקולטה ==
בפקולטה לימודים לתואר ראשון בשלוש מגמות ראשיות, הנדסת תעשייה וניהול, הנדסת נתונים ומידע (ביג דאטה) והנדסת מערכות מידע, וכן שלוש מגמות משנה בהן התמחויות בתורת המשחקים, פינטק וכלכלה.

בתארים מתקדמים (תואר שני ודוקטורט) הפקולטה מציעה מגוון רחב של מסלולי לימוד ומחקר ובהם: הנדסת תעשייה, הנדסת נתונים ומידע, כלכלה, פסיכולוגיה ארגונית וקוגניטיבית, סטטיסטיקה, חקר ביצועים וכן תוכנית מנהל עסקים (MBA).

=== תוכניות עתודה אקדמית ===

הפקולטה מציעה שתי תוכניות לימוד לתואר ראשון ותואר שני עם עבודת מחקר במסגרת העתודה האקדמית:

* תוכנית אביבים – בתחום הנדסת תעשייה וניהול בדגש על חשיפה למדעי הנתונים וניהול המוצר. התוכנית מכשירה בין השאר לניהול מוצרים על בסיס בינה מלאכותית, ביחידות הטכנולוגיות בצה"ל ובמערכת הביטחון.

* תוכנית אלונים – בתחום הנדסת נתונים ומידע. בוגרי התוכנית מיועדים לתפקידי מחקר ופיתוח, וכן לתפקידי פיקוד והובלה במערכים הנסמכים על נתונים ומידע בצה"ל.

==מבנה הפקולטה==

הפקולטה ממוקמת בבניינים בלומפילד וקופר בקריית הטכניון. כיום (2023) הפקולטה מונה 52 חברי סגל, לומדים בה כ-1000 סטודנטים לתואר בוגר אוניברסיטה, וכ-500 סטודנטים במסגרת לימודי מוסמכים.

==גלריית תמונות==
<gallery>
File:Flickr - Technion - Israel Istitute of Technology - IMG 1021.jpg
File:Flickr - Technion - Israel Istitute of Technology - IMG 1020.jpg
File:Flickr - Technion - Israel Istitute of Technology - IMG 1017.jpg
File:Flickr - Technion - Israel Istitute of Technology - IMG 1026.jpg
File:Flickr - Technion - Israel Istitute of Technology - IMG 1024.jpg
</gallery>

==קישורים חיצוניים==
* 
* [http://iew3.technion.ac.il/MBA/ תוכנית ה - MBA]

==הערות שוליים==

קטגוריה:הטכניון: יחידות אקדמיות
קטגוריה:הנדסת תעשייה
בעיית המחסור

בעיית המחסור היא מושג יסודי בכלכלה המבטא את ההבדל שבין רצונות הפרטים לבין כמות המשאבים המוגבלת במשק. מוצרים שאינם במחסור לא ייחשבו למוצרים כלכליים. אין חוסר באוויר, למשל, ולכן הוא אינו מוצר כלכלי, אך לעומתו זהב נמצא בכמות מוגבלת, ולכן הוא מוצר כלכלי. 

מתופעת המחסור נובע שכל החלטה לייצר מוצר כלכלי מסוים כרוכה בוויתור על ייצור מוצר אחר. כלל זה הוא הבסיס לשלוש שאלות היסוד של הכלכלה, לעקומת התמורה, לעלות האלטרנטיבית ולעוד עקרונות ומושגים בתורת הכלכלה.

==שלוש שאלות היסוד==
שלוש שאלות היסוד של הכלכלה הן שלוש השאלות שכל משק נאלץ לשאול:

1. מה וכמה לייצר?

2. איך לייצר?

3. בשביל מי לייצר – מי יצרוך את המוצרים?

בשוק חופשי, תקבענה התשובות על שאלות אלו על ידי ביקוש והיצע לכל מוצר. בשוק שבו יש רשות מרכזית מתכננת (רוסיה הסובייטית למשל) יקבעו התשובות על ידי הרשות או הממשלה.

== עקומת התמורה ==
עקומת התמורה
עקומת התמורה מבטאת את בעיית המחסור באופן גרפי: אם נניח כמודל משק שבו קיימים שני מוצרים בלבד, ארונות ואוניות, הרי שהעקומה היא אוסף נקודות הייצור המקסימליות של המשק — נקודות שמהן הגדלת הייצור בענף אחד כרוכה בהקטנת הייצור בענף השני — וגבול יכולת הצריכה במשק סגור.

הימצאות על העקומה בנקודה כלשהי פירושה ניצול אופטימלי של גורמי הייצור. הימצאות בתוך העקומה פירושה ניצול שאינו אופטימלי (שזה המצב ברוב המדינות בשאיפה לכיוון העקומה כמובן) ואילו הימצאות מחוץ לעקומה יכולה להתקיים רק אם ישנם שיפורים טכנולוגיים המעלים את כל העקומה כלפי מעלה, או על ידי סחר חוץ המאפשר למדינה להתמקצע בייצור מוצרים שהיא יעילה יותר בייצורם וכך להגדיל את אפשרויות הצריכה כאשר אפשרויות הייצור אינן משתנות.

==עלות אלטרנטיבית==
עלות אלטרנטיבית היא הוויתור על ייצור מוצר אחד הכרוך בייצור מוצר אחר. לדוגמה, בשרטוט הנ"ל בשביל לייצר A אוניות המשק ויתר על ייצור חלק מהארונות והסתפק בייצור F ארונות. הוויתור הזה נקרא עלות אלטרנטיבית כוללת, נוסף על כך ישנן עלות אלטרנטיבית ממוצעת: העלות הכוללת חלקי A — מספר האוניות שיוצרו; ועלות אלטרנטיבית שולית אשר מודדת על כמה ארונות ויתרנו במחזור ייצור בשביל להוסיף למחזור הייצור של האוניות את האוניה האחרונה.

==קישורים חיצוניים==

קטגוריה:מיקרו-כלכלה
פיטר אטקינס

פרופ' פיטר ויליאם אטקינס (באנגלית: Peter William Atkins; נולד ב-10 באוגוסט 1940) הוא כימאי אנגלי ששימש כעמית מחקר ופרופסור לכימיה פיזיקלית בלינקולן קולג' באוניברסיטת אוקספורד. הוא מחברם של ספרים רבים, ובפרט של ספרי לימוד בכימיה. שלושה מספריו, Physical Chemistry (כעת במהדורה האחת עשרה), Molecular Quantum Mechanics (כעת במהדורה חמישית) ו-Inorganic Chemistry (כעת במהדורה חמישית) הם מספרי הלימוד הנפוצים ביותר כיום בתחומם ברמה האקדמית. הוא גם מחברם של ספרי מדע פופולרי רבים, בעיקר בתחום הכימיה.

==קורות חיים==
אטקינס נולד ב-1940 באמרשם (Amersham) שבאנגליה לוויליאם הנרי ואלן לואיס (אדוארדס) אטקינס. הוא למד בבית הספר המקומי, ולאחר מכן למד כימיה לתואר ראשון (אותו סיים ב-1961) ולדוקטורט (אותו סיים ב-1964 בהדרכת פרופ' מרטין סימונס) באוניברסיטת לסטר. הדוקטורט היה בנושא תהודת ספין חשמלי. בשנים 1964-1965 שימש כעמית הרקנס (Harkness fellow) באוניברסיטת קליפורניה בלוס אנג'לס (UCLA). משם עבר ללינקולן קולג' באוניברסיטת אוקספורד, שם הוא הרצה עד פרישתו ב-2007.<br>
שימש בפרופסור אורח באוניברסיטת טוקיו (1974), בטכניון (1979), באוניברסיטת פודאן (סין, 1979) ובאוניברסיטאות נוספות.

אטקינס הוא עמית (Fellow) בחברה המלכותית לכימיה, מטעמה זכה במדליית מלדולה ב-1969. הוא משמש גם כראש הוועדה לחינוך כימי של איגוד IUPAC. הוא זכה במדליית נייהולם (Nyholm Medal) ב-1999, וקיבל תוארי דוקטור לשם כבוד מאוניברסיטת אוטרכט (1992) ומאוניברסיטת מנדלייב במוסקבה (2006).

אטקינס הוא אתאיסט מוצהר, והוא העביר הרצאות ופרסם ספרים בנושאי הומניזם, אתאיזם ועל חוסר ההתאמה הקיימת, לדעתו, בין דת ומדע.

אטקינס נישא בשנת 1964 לג'ודית אן קירטון, וב-1970 נולדה בתם ג'ולייט לואיז טיפאני. השניים התגרשו ב-1983. ב-1991 הוא נישא לחברתו לעבודה פרופ' סוזן גרינפילד (לימים הברונית גרינפילד), ממנה התגרש ב-2005. ב-2008 נישא לפטרישיה-ג'ין נובס (ברנד במקור).

==מספריו==
ספרי לימוד אקדמיים
* General Chemistry מהדורה ראשונה 1989, מהדורה שנייה 1992, מהדורה רביעית 2000
** כימיה כללית (יחד עם לורטה ג'ונס), רעננה, האוניברסיטה הפתוחה, 2006
* Molecular Quantum Mechanics מהדורה ראשונה 1970, מהדורה חמישית 2010
* Inorganic Chemistry מהדורה ראשונה 1980, מהדורה חמישית 2010
* Physical Chemistry מהדורה ראשונה 1978, מהדורה עשירית 2014, מהדורה אחת עשרה 2018
* Concepts in Physical Chemistry, מהדורה ראשונה 1995, מהדורה שנייה 2024. 
ספרים לציבור הרחב
* Molecules מהדורה ראשונה 1987, מהדורה שנייה 2003
* The Second Law 1995
* The Periodic Kingdom
* Reactions - The private life of atoms
* הממלכה המחזורית : מסע לארץ היסודות הכימיים, הד ארצי, 2000
* Creation Revisited
* Galileo’s Finger: The ten great ideas of science 2003
* אצבע גלילאו: עשרת הרעיונות הגדולים של המדע, תרגם מאנגלית: יכין אונא. הוצאות דביר ומאגנס.

==לקריאה נוספת==
<div style="direction: ltr;">
* Who's Who in the World, 21st edition
* Debrett's People of Today. Debrett's Peerage Ltd., 2006
* Contemporary Authors Online, Gale, 2006.
</div>

==קישורים חיצוניים==

* 
* 

==הערות שוליים==

קטגוריה:אתאיסטים בריטים
קטגוריה:מחברי ספרי מדע פופולרי
קטגוריה:כימאים בריטים
קטגוריה:מחברי ספרי לימוד
קטגוריה:סגל אוניברסיטת אוקספורד
קטגוריה:כימאים פיזיקליים
קטגוריה:אנגלים שנולדו ב-1940
ואדי דילב

ואדי דילב או "נחל דלב" הוא נחל אכזב בהרי בנימין המתחיל צפונית מערבית לעיר רמאללה, והוא חלק משמורת דלבים. תחילת הנחל בקו פרשת המים של הרי בית אל, סמוך לרמאללה. לאחר כ־20 ק"מ, הנחל מתמזג לתוך נחל מודיעים מזרחית למודיעין עילית.

בחלקים המזרחיים של הנחל קיימים מפלים, ומעוק סלע. בנחל מספר מעיינות הנובעים כל השנה, הבולטים שבהם הם המעיינות עין דילבא, עין מזור ועין בובין (עין מזור ועין בובין נובעים ביובל של הנחל). לאורך הנחל תחנות שאיבה, טחנת קמח עתיקה ודרך רומית. סביב הנחל גדל חורש ים-תיכוני.

==מקור השם==
מקור השם של הנחל הוא מערבית ומתייחס לעצי הדולב המזרחי הגדלים באופן טבעי, סמוך למעיינות שבו. השם הערבי "ואדי דילב" או "ואדי א-דילב" ניתן בנוסף גם למקומות שונים בארץ ישראל בהם גדלים עצי דולב:
* נחל דולב בהרי ירושלים.
* עין חמד הקטע בו מתחיל נחל כסלון.
* נחל נמר ליד מערת קשת באזור הרכס הצפוני של נחל בצת שבגליל המערבי.

==פעילות תושבי הסביבה==
הנחל זורם סמוך ליישוב דולב ופעמים קרובות תושבי היישוב ותושבי יישובים סמוכים, כמו טלמון ונריה יורדים לוואדי ומטיילים באזור. הנחל עובר בסמוך לצומת "הפרסה" שם נוהגים לעצור תושבים להנות מהמים. בשנות עברו הייתה נוצרת בריכה גדולה והנחל אף היה מציף את הכביש לעיתים. כיום כל השטח מלא בבטון "שמעביר" את המים במהירות.

בשנים האחרונות נשפך לנחל ביוב מהעיר רמאללה וכפרי הסביבה. עובדה זו, בנוסף לשפיכת פסולת בניין מהכפר עין קניא, וכפר בדואי שהתיישב על הנחל, הורסים את הטבע ואת השמורה, משנים את תוואי הזרימה, הורסים את הצמחייה המקומית ומבריחים את בעלי החיים מהמקום.

==ראו גם==
* שמורת דלבים

== קישורים חיצוניים ==
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%93%D7%9C%D7%91%D7%99%D7%9D שמורת דלבים] באתר טבע ונופים בישראל

קטגוריה:השומרון: נחלים
קטגוריה:בנימין
קטגוריה:דולב
קטגוריה:הרי יהודה: נחלים
צפרדע גוליית

צפרדע גוליית (שם מדעי: Conraua goliath) היא מין אפריקני של צפרדעים מהסוג Conraua. היא המין הגדול ביותר בסדרת חסרי זנב – אורכה מגיע לכדי 35 סנטימטרים, ומשקלה יכול להגיע לשלושה קילוגרמים. היא ידועה בניתורה החזק, שכן היא יכולה לנתר למרחק של שלושה מטרים בניתור אחד. אף על פי כן, היא מתעייפת לרוב אחרי שניים עד שלושה ניתורים חזקים שכאלה. תפוצתה מצומצמת יחסית, והיא נמצאת בעיקר במערב אפריקה. אוכלוסיית צפרדעי גוליית הולכת ומידלדלת בשל גורמים שונים, בהם הרס של בתי גידול ושבייתה לצורכי גידול כחיית מחמד. צפרדעי גוליית יכולות להגיע לגיל של 15 שנים.

את צפרדע גוליית, הקרויה לעיתים גם צפרדע אתיופית, ניתן למצוא לרוב בקרבת נהרות שזרימתם מהירה ושקרקעיתם חולית בקמרון ובגינאה המשוונית. נהרות אלו יחסית נקיים, וריכוז החמצן בהם יחסית גבוה. האזורים בהם היא חיה הם לרוב לחים במיוחד והטמפרטורה בהם גבוהה יחסית.

עונת הייחום של צפרדעי גוליית מתרחשת בתקופה של החודשים יולי ואוגוסט. בכל גוש של ביצים ניתן למצוא כמספר מאות של ביצים. גוש הביצים מוצמד לצמחים הגדלים על קרקעית הנהר. מהרגע בו הביצים בוקעות, הראשנים יסיימו את התפתחותם בתוך 85 עד 95 ימים. במהלך התפתחותם, הם אוכלים בעיקר צמח מיוחד, הוא תת-המין Dicraea warmingii warmingii. באופן מוזר, הצפרדעים והראשנים של צפרדעי גוליית אינם גדולים מהביצים והראשנים של מיני חסרי זנב הקטנים ממנה בהרבה. צפרדע גוליית מטילה כ-25,000 ביצים.

צפרדעי גוליית היו בעבר מקור מזון בחלקים מסוימים במערב אפריקה. הן היו מיוצאות לגני חיות ולמגדלי חיות בכל העולם. הצפרדעים לא הסתגלו לשבייה, ורק במקרים נדירים התרבו שם. בשל סיווגן כשל מין הנתון בסכנת הכחדה, ממשלת גינאה המשוונית הגבילה את ייצוא הצפרדעים לכדי 300 צפרדעים בשנה. למזלן של הצפרדעים, קשה יחסית למצוא אותן בטבע.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1906
קטגוריה:ניאובטרכיה
קטגוריה:מערב אפריקה: דו-חיים
קטגוריה:פאונת מים מתוקים במערב אפריקה
קטגוריה:בעלי חיים הקרויים על שם מפורסמים
קטגוריה:טקסונים שתוארו בידי ז'ורז' אלבר בולנז'ר